ફિલ્મ અભિનેત્રી નેશનલ એવોર્ડવિજેતા કંગના રનૌતે કહ્યું હતું કે મારી કેરિયરમાં મને કદી લડ્યા વિના કશું જ મળ્યું નથી. મારે સતત સંજોગો સામે લડત આપવી પડી હતી. હું નથી ઇચ્છતી કે મારાં સ્વજનો અને ભવિષ્યમાં મારાં સંતાનોએ એવો સંઘર્ષ કરવો પડે. એટલે જ હું સતત સાવધ રહુ છું. હાલ હું જે ફિલ્મ કરી રહી છું એ મણિકર્ણિકા ધ ક્વીન ઓફ ઝાંસીની નાયિકા લક્ષ્મીબાઈ જેવું જ મારું પણ જીવન રહ્યું છે. મને જે જોઈતું હોય એને માટે મારે સતત લડત આપવી પડી છે, સતત સંજોગોનો સામનો કરવો પડયો છે.